**Ministru kabineta rīkojuma „Par finanšu līdzekļu piešķiršanu Valsts sociālās apdrošināšanas aģentūras administrēto pakalpojumu izmaksu nodrošināšanai 2014.gadā” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu Valsts sociālās apdrošināšanas aģentūras administrēto pakalpojumu izmaksu nodrošināšanai 2014.gadā” (turpmāk – Ministru kabineta rīkojuma projekts) sagatavots, lai nodrošinātu apropriācijas palielinājumu valsts sociālās apdrošināšanas speciālajā budžetā, kā arī ietver izmaiņas starp Labklājības ministrijas valsts pamatbudžeta programmām, palielinot izdevumus valsts budžeta uzturēšanas izdevumu transfertiem no valsts pamatbudžeta uz valsts speciālo budžetu, lai 2014.gadā nodrošinātu Valsts sociālās apdrošināšanas aģentūras (turpmāk – VSAA) administrēto pakalpojumu izmaksas nepārtrauktību.Ministru kabineta rīkojuma projekts sagatavots pamatojoties uz:* Ministru kabineta 2014.gada 26.maija rīkojumu Nr.245 „Par darba dienu pārcelšanu 2015.gadā”, kas paredz darba dienas pārcelšanu no piektdienas, 2015. gada 2. janvāra, uz sestdienu, 2015. gada 10. janvāri;
* Likuma par budžetu un finanšu vadību 9.panta 13.daļas 1.punktu un 14.daļas 6.punktu;
* likuma „Par valsts budžetu 2014.gadam” 33.panta 3.punktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | I.Apropriācijas palielināšana valsts speciālajā sociālās apdrošināšanas budžetā.Plānojot valsts sociālās apdrošināšanas pakalpojumus, valsts sociālos pabalstus un izdienas pensijas 2014.gada budžetā 2015.gada sākuma datumu attiecīgo izdevumu avansu maksājumiem (maksājumi, kas saskaņā ar VSAA maksājumu grafiku būtu veicami sociālo pabalstu un pakalpojumu saņēmējiem 2015.gada pirmajās dienās) tika prognozēts, ka nepieciešamais finansējuma apjoms 2014.gada beigās ir nepieciešams 20,7 milj. euro apmērā, kas tika iekļauts likumā „Par valsts budžetu 2014.gadam” plānotajos izdevumos attiecīgajiem pakalpojumiem. Ministru kabinets 2014.gada 26.maijā ar rīkojumu Nr.245 „Par darba dienu pārcelšanu 2015.gadā” pārcēla darbdienu no piektdienas, 2015.gada 2.janvāra, uz sestdienu, 2015.gada 10.janvāri. Ievērojot papildus plānotās brīvdienas 2015.gada sākumā, maksājumi uz Valsts kasi varēs atsākties ar 2015.gada 5.janvāri. Tādējādi, lai VSAA klientiem tiktu nodrošināta pakalpojumu saņemšana plānotajos datumos, tika pārplānots izmaksu laika grafiks 2014.gada decembrim (1.pielikums), lai nodrošinātu sākotnēji 2015.gada 2.janvārī plānoto maksājumu pārcelšanu uz 2014.gada nogali. Minēto izmaiņu ieviešanai papildus nepieciešamā finansējuma apjoms tiek prognozēts 18,2 milj. *euro* apmērā, tai skaitā:* vecuma pensijām valsts pensiju speciālajā budžetā – 14,7 milj.euro;
* atlīdzībām darbspēju zaudējumu gadījumā darba negadījumu speciālajā budžetā – 0,1 milj.euro;
* izdevumiem invaliditātes pensijām invaliditātes, maternitātes un slimības speciālajā budžetā – 3,4 milj.euro.

Vienlaikus izmaiņas skar arī VSAA administrētos valsts pamatbudžeta pakalpojumus. Papildus avansu maksājumu nodrošināšanai finansējums valsts sociālo pabalstu 0,7 milj.euro apmērā un izdienas pensiju 27,0 tūkst.euro apmērā 2014.gadā plānots nodrošināt, veicot apropriācijas pārdali esošā budžeta finansējuma ietvaros. Līdz ar to 2014.gadā papildus finansējums ir nepieciešams tikai valsts sociālās apdrošināšanas speciālā budžeta pakalpojumu nodrošināšanai 18,2 milj.euro apmērā. Papildus nepieciešamo finansējumu avansa maksājumu veikšanai plānots nodrošināt novirzot valsts sociālās apdrošināšanas speciālā budžeta naudas atlikumu uz 2014.gada 1.janvāri. II.Apropriācijas pārdale starp Labklājības ministrijas valsts pamatbudžeta programmām2014.gada budžetā plānojot piemaksu pie politiski represēto pensijām Labklājības ministrijas pamatbudžeta programmā 04.00.00 „Valsts atbalsts sociālajai apdrošināšanai”, piemaksas saņēmēju skaits tika prognozēts 15 682 personas vidēji mēnesī. Savukārt, analizējot 2014.gada izpildes rādītājus, ir konstatēts, ka piemaksas saņēmēju skaits, salīdzinot ar plānoto, pieaug. 2014.gada astoņos mēnešos faktiskais saņēmēju skaits pārsniedz plānoto par 1,7% un tiek prognozēts, ka līdz gada beigām šis rādītājs saglabāsies nemainīgs. Līdz ar to tiek prognozēts, ka piemaksas pie politiski represēto pensijām kontingents pieaugs līdz 15 946 personām vidēji mēnesī un 2014.gadā finansējuma iztrūkums, pieaugot piemaksas saņēmēju skaitam, tiek prognozēts *274,3 tūkst.euro*.Plānojot 2014.gada budžetu, tika prognozēts, ka, salīdzinot ar 2013.gadu, piemaksu pie politiski represēto pensijām pieauguma temps samazināsies, tomēr pēc faktiskajiem statistikas rādītājiem, tas ir nedaudz pieaudzis, bet nesasniegs plānoto. Politiski represēto pensiju saņēmēju skaita samazinājuma tempa samazinājumu galvenokārt ietekmēja izmaiņas tiesību normās, kas regulē pensiju apmēra indeksācijas nosacījumus, kas paredz politiski represētām personām indeksēt pensijas bez apmēra ierobežojuma. Līdz 2006.gada 31.decembrim bija spēkā likuma „Par valsts pensijām” Pārejas noteikumu 10.punkta 3.un 4.apakšpunkts, kas paredzēja indeksēt ar koeficientu 1,1 uzkrāto vecuma pensijas kapitālu politiski represētajām personām. Tādejādi, nosakot vecuma pensijas apmēru, šim mērķim tika izmantota informācija par politiski represētās personas statusu. Saskaņā ar likuma „Par valsts pensijām” Pārejas noteikumu 16.punkta 7.apakšpunktu ar koeficientu 1,1 varēja indeksēt arī vecuma un invaliditātes pensijas, kas piešķirtas līdz 1995.gada 31.decembrim, ja bija iesniegts dokuments, kas apliecina politiski represētās personas statusu. Savukārt, likuma „Par valsts pensijām” Pārejas noteikumu 1.punkta 10.apakšpunkts nosaka, ka politiski represētām personām, ja tās pierāda represiju periodu, apdrošināšanas stāžā šo periodu ieskaita, piemērojot koeficientu 3 vai 5. Atvieglojumi apdrošināšanas stāža aprēķināšanā tiek piemēroti vecumu, izdienas (izņemot iestāžu izdienas pensijas), invaliditātes, apgādnieka zaudējuma (ja mirušais ir bijis politiski represētā persona) pensijām. Tādejādi, sākot no 2007.gada 1.janvāra, informāciju par politiski represētās personas statusu izmantoja vienīgi apdrošināšanas stāža noteikšanai. No 2008.gada 1.janvāra stājās spēkā likuma „Par valsts pensijām” Pārejas noteikumu 29.² punkts, kas paredzēja piešķirt vecuma pensiju ar atvieglotiem noteikumiem, t.i., piecus gadus pirms likumā noteiktā pensijas vecuma. Līdz ar to no šī brīža, nosakot tiesības uz vecuma pensiju, būtiska nozīme bija informācijai par politiski represētās personas statusu. 2013.gada 18.jūlijā stājās spēkā grozījumi likuma „Par valsts pensijām” Pārejas noteikumu 15.punktā, kas paredzēja 2013.gada 1.septembrī indeksēt valsts pensijas, kuru apmērs nepārsniedz 285 euro, bet politiski represētām personām bez apmēra ierobežojuma. Līdz ar to, lai veiktu pensiju indeksāciju, bija svarīgi, lai VSAA informāciju sistēmā būtu reģistrēta informācija par politiski represētās personas statusu visu veidu pensiju saņēmējiem, neatkarīgi no tā, vai šīm pensijām ir bijuši piemēroti kādi no iepriekš minētajiem atvieglojumiem. Tādejādi, bija nepieciešams izanalizēt un precizēt visu VSAA rīcībā esošo informāciju, kas attiecās uz politiski represētām personām. Arī pašas politiski represētās personas, kurām politiski represētās personas statusa esamība iepriekš neietekmēja pensijas apmēru, varēja vērsties VSAA nodaļā, lai iesniegtu dokumentu, kas pierāda politiski represētās personas statusu.Bez piemaksu pie politiski represēto pensijām saņēmēju kontingenta palielināšanos, vienlaikus ir vērojams piemaksas pie politiski represēto pensijām apmēra pret prognozēto pieaugums par 8,76 euro vidēji mēnesī (no 77,83 euro vidēji mēnesī budžetā plānotā līdz 86,59 euro), tajā skaitā gada vidējais pieaugums par 3,83 euro prognozēts saistībā ar pensiju indeksāciju 2014.gada oktobrī un 2013.gada indeksācijas ietekmi. Līdz ar to 2014.gadā finansējuma iztrūkums, pieaugot vidējam piemaksas apmēram, tiek prognozēts *1,6 milj. euro*, t.sk., 0,7 milj. euro, ņemot vērā pensijas indeksācijas ietekmi. Kopējā finanšu nepietiekamība 2014.gadā piemaksām pie politiski represēto pensijām tiek prognozēta *1,9 milj. euro apmērā*.Nepieciešamo papildus finansējumu piemaksām pie politiski represēto pensijām ir iespējams nodrošināt, veicot apropriācijas pārdali no LM pamatbudžeta apakšprogrammas 20.02.00 „Izdienas pensijas”, ņemot vērā izdienas pensiju saņēmēju skaita prognozēto samazināšanos no plānotajām 7 255 personām līdz 6 806 personām vidēji mēnesī, t.i., par 449 personām vidēji mēnesī. Par izdienas pensiju saņēmēju skaita samazināšanos liecina 2014.gada astoņu mēnešu faktiskie statistikas rādītāji, kā rezultātā š.g. astoņos mēnešos faktiskais saņēmēju skaits ir par 5,5% mazāks nekā plānots un tiek prognozēts, ka līdz gada beigām šis rādītājs palielināsies līdz 6,2%, kā rezultātā tiek prognozēta izdevumu ekonomija izdienas pensijām *1,9 milj. euro apmērā* salīdzinot ar likumā „Par valsts budžetu 2014.gadam” plānoto (detalizēts izmaiņu dinamikas aprēķins iekļauts 2.pielikumā). |
| 3. | Projekta izstrādē iesaistītās institūcijas | VSAA. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2014.gads | Turpmākie trīs gadi (*euro*) |
| 2015 | 2016 | 2017 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2014. gadu | izmaiņas, salīdzinot ar 2014. gadu | izmaiņas, salīdzinot ar 2014. gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | ***2 437 903 862\*\**** | ***0*** | *-732 463\*\** | ***0*** | ***0*** |
| **1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi** | ***230 870 089*** | ***0*** | *-732 463* | *0* | *0* |
| Programmā 04.00.00 „Valsts atbalsts sociālajai apdrošināšanai”, t.sk. | *26 834 208* | *1 922 930* | *0* | *0* | *0* |
| - vispārējā kārtībā sadalāmā dotācija no vispārējiem ieņēmumiem (EKK 21710) | *26 834 208* | *1 922 930* | *0* | *0* | *0* |
| Apakšprogrammā 20.01.00 „Valsts sociālie pabalsti”, t.sk. | *172 895 519* |  | *-705 500\*\*\** |  |  |
| - vispārējā kārtībā sadalāmā dotācija no vispārējiem ieņēmumiem (EKK 21710) | *172 895 519* |  | *-705 500\*\*\** |  |  |
| Apakšprogrammā 20.02.00 „Izdienas pensijas”, t.sk. | *31 140 362* | * *1 922 930*
 | *- 26 963\*\*\** | *0* | *0* |
| - vispārējā kārtībā sadalāmā dotācija no vispārējiem ieņēmumiem (EKK 21710) | *31 140 362* | * *1 922 930*
 | *-26 963\*\*\** | *0* | *0* |
| **1.2. valsts speciālais budžets** | ***2 207 033 773*** | ***0*** | *0* | *0* | *0* |
| Apakšprogrammā 04.01.00 „Valsts pensiju speciālais budžets”, t.sk. | *14 646 566* | *1 922 930\*\*\*\** | *0* | *0* | *0* |
| - valsts speciālajā budžetā saņemtā dotācija no valsts pamatbudžeta politiski represēto personu pensiju atvieglojumiem (EKK 18217) | *14 646 566* | *1 922 930\*\*\*\** | *0* | *0* | *0* |
| 1.3. pašvaldību budžets | *0* | *0* | *0* | *0* | *0* |
| **2. Budžeta izdevumi:** | ***2 323 384 013\*\**** | ***18 188 910*** | * ***18 921 373\*\****
 |  |  |
| **2.1. valsts pamatbudžets** | ***230 870 089*** | ***0*** | *-732 463\*\*\** | *0* | *0* |
| Programmā 04.00.00 „Valsts atbalsts sociālajai apdrošināšanai”, t.sk. | *26 834 208* | *1 922 930* | *0* | *0* | *0* |
| - valsts budžeta uzturēšanas izdevumu transferti no valsts pamatbudžeta uz valsts speciālo budžetu (EKK 7120) | *26 834 208* | *1 922 930* | *0* | *0* | *0* |
| Apakšprogrammā 20.01.00 „Valsts sociālie pabalsti”, t.sk. | *172 895 519* |  | *-705 500\*\*\** |  |  |
| - sociālie pabalsti (EKK 6000) | *171 435 355* |  | *-705 500\*\*\** |  |  |
| Apakšprogrammā 20.02.00 „Izdienas pensijas”, t.sk. | *31 140 362* | * *1 922 930*
 | *- 26 963\*\*\** | *0* | *0* |
| - sociālie pabalsti (EKK 6000) | *31 140 362* | * *1 922 930*
 | *-26 963\*\*\** | *0* | *0* |
| **2.2. valsts speciālais budžets** | ***2 092 513 924*** | 1. ***188 910***
 | ***-18 188 910*** | *0* | *0* |
| Apakšprogrammā 04.01.00 „Valsts pensiju speciālais budžets”, t.sk. | *1 632 594 140* | 1. *712 600*
 | * *14 712 600*
 | *0* | *0* |
| - sociālie pabalsti (EKK 6000) | *1 632 594 140* | *14 712 600* | * *14 712 600*
 | *0* | *0* |
| Apakšprogrammā 04.03.00 „Darba negadījumu speciālais budžets”, t.sk. | *24 652 510* | *117 680* | * *117 680*
 | *0* | *0* |
| - sociālie pabalsti (EKK 6000) | *24 652 510* | *117 680* | * *117 680*
 | *0* | *0* |
| Apakšprogrammā 04.04.00 „Invaliditātes, maternitātes un slimību speciālais budžets”, t.sk. | *322 874 893* | *3 358 630* | * *3 358 630*
 | *0* | *0* |
| - sociālie pabalsti (EKK 6000) | *322 874 893* | *3 358 630* | * *3 358 630*
 | *0* | *0* |
| 2.3. pašvaldību budžets | *0* | *0* | *0* | *0* | *0* |
| 3. Finansiālā ietekme: | ***114 519 849*** | * ***18 188 910***
 | ***18 188 910*** | *0* | *0* |
| 3.1. valsts pamatbudžets | *0* | *0* | *0* | *0* | *0* |
| **3.2. speciālais budžets** | ***114 519 849*** | * ***18 188 910***
 | ***18 188 910*** | *0* | *0* |
| 3.3. pašvaldību budžets | *0* | *0* | *0* | *0* | *0* |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | *X* | *0* | *0* | *0* | *0* |
| *0* | *0* | *0* | *0* |
| *0* | *0* | *0* | *0* |
| 5. Precizēta finansiālā ietekme: | Valsts speciālā budžeta naudas līdzekļu atlikums uz 2014.gada 1.janvāri | *0* | *0* | *0* | *0* |
| 5.1. valsts pamatbudžets | *0* | *0* | *0* | *0* |
| 5.2. speciālais budžets | * ***18 188 910***
 | ***18 188  910*** |  |  |
| 5.3. pašvaldību budžets | *0* | *0* | *0* | *0* |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | *\*ar izmaiņām līdz 05.11.2014.***\*\*** *bruto summas.**\*\*\*2014.gadā nepieciešamos papildu avansu maksājumus no valsts pamatbudžeta tiek plānots finansēt pārdalot finansējumu budžeta ietvaros, līdz ar to 2014.gadā izdevumiem pamatbudžetā saistībā ar papildus avansu maksājumiem fiskālā ietekme ir 0.**\*\*\*\*konsolidējamā pozīcija.*Detalizēti izdevumu aprēķini[[1]](#footnote-1)I Informācija, kas saistīta ar aprēķiniem apropriācijas palielinājumam (sociālās apdrošināšanas speciālajā budžetā) un detalizēts maksājumu grafiks 2014.gada decembrim pievienots 1.pielikumā.II Aprēķins apropriācijas pārdalei (Labklājības ministrijas pamatbudžetā).1. Izdevumu palielinājums programmā 04.00.00. „Valsts atbalsts sociālajai apdrošināšanai” valsts budžeta uzturēšanas izdevumu transfertam no valsts pamatbudžeta uz valsts speciālo budžetu 1 922 930 euro apmērā piemaksai pie politiski represēto pensijas, tai skaitā:
* izdevumu palielinājums par 274 323 euro saistībā ar pabalsta saņēmēju skaita prognozēto palielināšanos par 264 personām;
* izdevumu palielinājums par 1 648 607 euro saistībā ar piemaksas apmēra prognozēto palielināšanos par 8,76 euro.

Apstiprināts 2014.gada budžetā: 15 682 pers.x 77,83 euro x 12 mēn. = 14 646 566 euro.Nepieciešamais finansējums 2014.gadā: 15 946 pers. X 86,59 euro x 12 mēn. = 16 569 496 euro.Papildus nepieciešamais finansējums piemaksai pie politiski represēto personu pensijām: 14 646 566 euro - 16 569 496 euro = - 1 922 930 euro.Detalizēti aprēķini pievienoti 2.pielikumā. |
| 7. Cita informācija | Lai nodrošinātu Valsts sociālās apdrošināšanas aģentūras administrēto pakalpojumu izmaksu nepārtrauktību saistībā ar darba dienas pārcelšanu no piektdienas, 2015. gada 2. janvāra, uz sestdienu, 2015.gada 10.janvāri, saskaņā ar Likuma par budžetu un finanšu vadību 9.panta četrpadsmitās daļas 6.punktu papildus apropriācija tiek nodrošināta palielinot likumā "Par valsts budžetu 2014.gadam" noteikto apropriāciju valsts sociālās apdrošināšanas speciālajā budžetā 18 188 910 euro apmērā, novirzot valsts sociālās apdrošināšanas speciālā budžeta naudas atlikumu uz 2014.gada 1.janvāri. Valsts sociālāsapdrošināšanas speciālā budžeta uzkrājums uz 2014.gada 1.janvāri bija 266,2 milj euro, savukārt valsts speciālā sociālās apdrošināšanas budžetanaudas līdzekļu atlikums uz 2014.gada 1.oktobri ir 354,4 milj.euro. Detalizētas valsts speciālā sociālās apdrošināšanas budžeta atlikumu izmaiņas pievienotas 3.pielikumā.Ņemot vērā, ka apropriācijas pārdale 2014.gadā no Labklājības ministrijas pamatbudžeta apakšprogrammas 20.02.00 „Izdienas pensijas” 1,9 milj.euro apmērā, samazinot izdevumus sociālajiem pabalstiem, uz programmu 04.00.00 „Valsts atbalsts sociālajai apdrošināšanai”, palielinot valsts budžeta uzturēšanas izdevumus transfertam no valsts pamatbudžeta uz valsts speciālo budžetu” 1,9 milj.euro apmērā tiek veikta Labklājības ministrijas gadskārtējā valsts budžeta likumā noteiktās apropriācijas ietvaros starp programmām, kā arī tiek paredzēts apropriācijas pārdalei novirzīt izdevumus sociālajiem pabalstiem, veicot pārdali starp izdevumu kodiem atbilstoši ekonomiskajām kategorijām, samazinot izdevumus sociālajiem pabalstiem, atbilstoši likuma „Par valsts budžetu 2014.gadam” 33.panta 3.punktam, par finansējuma pārdali lemj Ministru kabinets un apropriācijas izmaiņas tiek virzītas Likuma par budžetu un finanšu vadību 9.panta 13.daļas 1.punkta noteiktajā kārtībā.Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par iepriekš minēto apropriācijas palielinājumu un apropriācijas pārdali un, ja Saeimas Budžeta un finanšu (nodokļu) komisija piecu darba dienu laikā pēc attiecīgās informācijas saņemšanas nebūs par to iebildusi, tiks veikts apropriācijas palielinājums un pārdale.Papildus izdevumi saistībā ar Ministru kabineta 2014.gada 26.maija rīkojumu Nr.245 „Par darba dienu pārcelšanu 2015.gadā” rada finanšu plūsmas pārcelšanu no 2015.gada uz 2014.gadu. Labklājības ministrija, sagatavojot bāzes izdevumu prognozes 2015.gadā šobrīd papildus plānoto avansa maksājumu 2014.gada budžetā nav ievērtējusi, līdz ar to pēc apropriācijas palielinājuma, saistībā ar papildu avansu maksājumiem 2014.gada nogalē 18,2 milj. euro apmērā, Finanšu ministrijai ir jāprecizē valsts sociālās apdrošināšanas speciālā budžeta bāzes izdevumu aprēķinus 2015.gadam, ņemot vērā noteikto valsts sociālās apdrošināšanas speciālā budžeta apropriācijas palielinājumu 2014.gadā, tādejādi samazinot valsts speciālā sociālās apdrošināšanas budžeta izdevumus 2015.gadā iepriekš minētajā apmērā. Ievērojot, ka izmaiņas 2015.gada izdevumos rada novirzes no Labklājības ministrijas iesniegtā valsts speciālā sociālās apdrošināšanas budžeta „bāzes izdevumiem”, kā arī ietekmē 2015.gada valsts speciālā sociālās apdrošināšanas budžeta naudas līdzekļu atlikumu, sagatavojot 2015.gada valsts budžeta projektu, tiks veikts kopējs speciālā sociālās apdrošināšanas budžeta pārrēķins, lai korekti atspoguļotu ieņēmumu īpatsvarus un naudas līdzekļu atlikumus 2015.gada budžetā. Neskatoties uz to, ka 2014.gadā papildus nepieciešamais avansu maksājumu finansējums Labklājības ministrijas pamatbudžeta sniegto valsts sociālo pakalpojumu un izdienas pensiju izmaksai var tikt nodrošināts Labklājības ministrijas pamatbudžeta apakšprogrammas 20.01.00 „Valsts sociālie pabalsti” un apakšprogrammas 20.02.00 „Izdienas pensijas” sniegto pakalpojumu ietvaros, veicot finanšu pārdales, 2015.gadā tas rada finanšu ietaupījumu kopumā 732 463 euro apmērā. Līdz ar to Finanšu ministrijai ir jāsamazina 2015.gada Labklājības ministrijas pamatbudžeta apakšprogrammas 20.01.00 „Valsts sociālie pabalsti” bāzes izdevumus sociālajiem pabalstiem par 705 500 euro un apakšprogrammas 20.02.00 „Izdienas pensijas” bāzes izdevumus sociālajiem pabalstiem par 26 963 euro, ņemot vērā, ka 2014.gadā tiks nodrošināti avansa maksājumi valsts sociālo pabalstu un izdienas pensijas izmaksām saistībā ar Ministru kabineta 2014.gada 26.maija rīkojumu Nr.245 „Par darba dienu pārcelšanu 2015.gadā”. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav |

Anotācijas II, IV, V un VI sadaļas nav attiecināmas.

Labklājības ministrs U.Augulis

06.11.2014. 10:27

2539

I. Štrausa, 67021636

Ilze.Strausa@lm.gov.lv

1. Izdevumu aprēķins veikts noapaļojot aprēķinos izmantojamos rādītājus, līdz ar to matemātiski veicot aprēķinus var rasties nobīdes no papildus nepieciešamā finansējuma. [↑](#footnote-ref-1)